Rikunarita-ORG/Wikinium huggingface dataset:
# سمير

**سمير جي تھذيب** سميري قوم ڏکڻ عراق ۾ رهندي هئي، جنھن بابت اڪثر مؤرخن ۽ آثار قديمہ جي ماهرن جو خيال آهي تہ دنيا ۾ سڀ کان پھرين تھذيب، سميرين واري هئي، هن قوم وارا فرات ۽ دجلہ ندين مان واھ کوٽي زمين آباد ڪندا هئا. سميرين وٽ طوفان نوح جي وڏي اهميت هئي. ان طوفان جي ڪري بادشاهي خاندان کي ٻن حصن ۾ ورهائيندا هئا. هڪ اهو خاندان جيڪو طوفان نوح کان اڳ هو ۽ طوفان ۾ تباھ ٿي ويو، ٻيو اهو خاندان جيڪو طوفان نوح کانپوءِ اقتدار ۾ آيو. طوفان کانپوءِ ڪش جي شھر مرڪزي حيثيت اختيار ڪئي. ڪش کانپوءِ ايرڪ جي شھر ترقي ڪئي ۽ سياسي طور ٻين شھرن تي پنھنجو اثر قائم ڪيو. ايرڪ جي شھر کانپوءِ ’اُر‘ شھر جو حاڪم طاقتور ثابت ٿيو، جنھن کي طوفان نوح کانپوءِ سميرين جو ٽيون خاندان ۽ ’اُر‘ شھر جو پھريون خاندان چيو ويو. اهو خاندان 3500 ق. م ڌاري شروع ٿيو. ’اُر‘ جي خاندان کانپوءِ اڪاد جي سامي قبيلي سارگون اعظم جي ماتحتي هيٺ سمير ۽ اڪاد کي ملائي 2750 ق. م ڌاري حڪومت قائم ڪئي، جيڪا ان زماني جي سڀ کان وڏي حڪومت هئي، اها اڪادي حڪومت سڏي ويندي هئي. جڏهن تہ اڪاد وارو سامي قبيلو حڪومت هٿ ڪرڻ کان ڪجهہ عرصو اڳ عربستان مان لڏي سميرين جي ڌرتي تي آباد ٿيو هو. اڪادي حڪومت ڪجهہ ئي سالن ۾ ختم ٿي وئي ۽ ’اُر‘ جو شاهي خاندان ٻيھر حڪومت ٺاهڻ ۾ ڪامياب ويو. بعد ۾ 1275 ق. م. ۾ ايران جي ايلامي قبيلي سمير تي قبضو ڪيو. ايلامين اُر جي شھر کي تباھ ڪيو، سندن مرڪزي شھر لارسا هو. ايلامي نہ سميري هئا ۽ نہ ئي سامي هئا بلڪ اهي اتان جي اصلوڪن رهاڪن لاءِ نامعلوم نسل جا هئا، ڪجهہ عرصي بعد ڏکڻ عربستان جي اصلوڪن رهاڪن لڏپلاڻ شروع ڪئي ۽ سميريہ ۾ آباد ٿيڻ لڳا، جن 2100 ق. م ڌاري ايلامين جي سياسي طاقت کي ختم ڪري بابل جي شھر کي پنھنجي گاديءَ جو هنڌ بڻايو. سميري شروع ۾ حضرت نوح جي ڏنل تعليم تحت هلندا هئا ۽ توحيد جا قائل هئا. خدا کي هڪ ڪري مڃيندا هئا ۽ ماڻهن کي بت پرستيءَ کان روڪيندا هئا. پوءِ آهستي آهستي هو بت پرستيءَ ۾ مبتلا ٿي ويا. شھرن جي سردارن مرڪزي حڪومت کان بغاوت ڪئي. پنھنجي شھرن ۾ پوڄا لاءِ بت مقرر ڪيا. تيپور شھر وارن اين لل يا ايل لل نالي سان بت مقرر ڪيو، جنھن کي ڌرتيءَ جو ديوتا ڪري پوڄيندا هئا. ان لاءِ پڪين سرن سان هڪ منارو يا مندر پڻ ٺاهيو ويو. لارسا جي شھر وارن سج ديوتا کي پنھنجو خاص ديوتا قرار ڏنو،ھننهن کي ببار بہ سڏيو ويندو هو. اريدھرشهر وارن پاڻيءَ جي ديوتا اينڪي کي عبادت لائق سمجھيو. ان کان سواءِ ٻيا بہ ڪيترائي ديوتا مقرر ڪيا ويا، جن لاءِ الڳ الڳ مندر پڻ تعمير ڪيا ويا. هر مندر کي خاص لشڪر، خاص ڳائڻا ۽ نوڪر مليل هوندا هئا. انهن جوخرچ مندرن کي مليل جاگير مان حاصل ڪيو ويندو هو ۽ ان کان سواءِ ماڻهو مندرن لاءِ تحفا ۽ عطيو پڻ ڏيندا هئا. مندرن جا پوڄاري خاص ماڻهن کي تعليم ڏيندا هئا، مندر جو وڏو پوڄاري طاقتور ماڻهو همجھيو ويندو هو، خاص ڪرھ شهر جو حاڪم بہ مندر جو وڏو پوڄاري ٿيندو هو. سميرھ پهريان ماڻهو هئا، جن لکڻ جو هنر دريافت ڪيو، مٽيءَ جون تختيون سڪائي ان تي لکندا هئا. سندن لکڻيءَ جو نمونو ٽڪنڊو هوندو هو. ان کي ڪيونيفارم (Cuniform) چئبو آهي. سميري ڪپڙو اڻيندا هئا، ان مانهڊگھا چوغا ٺاهي پائيندا هئا ۽ مٿاڪوڙائيندا هئا. دجلہ ۽ فرات ندين مان واهہ کوٽي زمين آباد ڪندا هئا. زراعت کانسواءِ واپار بہ ڪندا هئا، سندن واپار خشڪيءَ توڙي پاڻيءَ وسيلي اولهہ ۾ مصر ۽ اوڀر ۾ سنڌو نديءَ جي ماٿريءَ تائين هلندو هو. سنڌ ۾ موهن جي دڙي، هڙاپا، ڪوٽ ڏيجيءَ ۽ آمريءَ سان سندن واپاري لاڳاپا هوندا هئا.
# انٽرنيشنل مانيٽري فنڊ

**انٽرنيشنل مانيٽري فنڊ** يا **بين الاقوامي مالياتي فنڊ** (International Monetary Fund) هڪ عالمي مالياتي ادارو آهي جيڪو قومي معيشتن ۽ انهن جي گڏيل ڪارڪردگي، خاص طور تي پرڏيھي مٽاسٽا، پرڏيھي قرضن، ۽ انهن جي اقتصادي بهتري ۽ مالياتي خسارن جي نگراني ڪندو آهي. قرض ۽ فني مدد فراهم ڪندو آهي. ٻي عالمي جنگ ڪيترن ئي يورپي ملڪن کي ادائيگي جي توازن وڃائي ويٺي. هي ادارو اهڙن ملڪن جي مدد لاءِ وجود ۾ آيو. اهو عالمي جنگ ۽ مالي معاملن کي بريٽن ووڊس معاهدي جي تحت ٽياڪڙي جي لاءِ ڊسمبر 1945ع ۾ ٻي عالمي جنگ کانپوءِ قائم ڪيو ويو. اهو دفتر واشنگٽن ڊي سي ۾ آهي. هن وقت 185 ميمبر ملڪن آهن. اتر ڪوريا ، ڪيوبا ۽ ڪجهہ ٻين ننڍن ملڪن کي استثنيٰ ڏيڻ سان ، سڀئي ملڪ ميمبر آهن. بين الاقوامي پئسي فنڊ (IMF) پنهنجي فيصلن لاءِ ووٽن جي غير منصفاڻي ورڇ سبب وڏي طاقتن جي تسلط ۾ آهي. اهو تقريبن سڀني ملڪن کي قرض فراهم ڪري ٿو جيڪي ٻاهرين قرضن ۾ شامل آهن. انھن قرضن سان گڏ ، غريب ملڪن تي ڪجهہ شرطون پڻ لاڳو ڪيون وينديون آهن، جنھن تي تنقيد ڪندڙن جو خيال آهي تہ اهي حالتون گهڻو ڪري مقروض ملڪ جي اقتصادي حالت خراب ڪرڻ بدران ان کي خراب ڪري ڇڏينديون آهن. بين الاقوامي ادارن جو ڍانچو بدلائڻ جي ضرورت، جهڙوڪ بين الاقوامي پئسي فنڊ، وقت سان گڏ وڌيڪ محسوس ڪيو پيو وڃي.

## حوالا
# ٽرين اسٽيشن

**ٽرين اسٽيشن** (يا ريلوي اسٽيشن انگريزي ٻولي: *Train station*) جتي ريل بيهندي آهي. ريلوي جي سهوليت جتي ٽرينون مسافر ۽ بار لاهڻ ۽ چاڙهڻ لاءِ ريگليولر اسٽاپ ڪنديون آهن

## درشن خانو

*
*
*
*
*
*
*
*
*
*
*
*

## حوالا
# ميڪائو

| ميڪائو Macau |
| --- |
| مخصوص انتظامي ريجن |
|
ميڪائو واري عوامي جمهوريه چين جي مخصوص انتظامي ريجن
 |
|

|  |  |
| --- | --- |
|
جھنڊو |  سرڪاري نشان |

 |
| چين منجھ مقام |
| ملڪ | عوامي جمهوريه چين |
| پورچوگيزي ليز | 1557 |
| پيڪنگ وارو معاھدو | 01 ڊسمبر
 1887 |
| چيني پورچوگيزي مشترڪه اعلان | 26 مارچ
1987 |
| اقتدار جي منتقلي | 20 ڊسمبر
 1999 |
| سڀ کان وڏوپارش آبادي جي لحاظ کان | نَوسَا سَينھَورا ڊِي فاطمه |
| سرڪاري   ٻوليون | * چيني
* پورچوگيزي
 |
| سرڪاري لکت | * روايتي چيني لکت
* پورچوگيزي لکت
 |
| نسلي
گروھَ (2016) | 88.4% ھان 4.6% فلپائيني 2.4% ويٽنامي
 1.7% پورچوگيزي
 2.8% ٻيا |
| آبادي جو نالو | ميڪائوئي يا ميڪنيز |
| حڪومت | سوشلسٽ رياست منجھ منتقلي واري انتظاميه |
|  |
| • صدر  | زي جنپنگ |
| • چيف ايگزيڪيوٽو  | ھو ائت سينگ |
| • انصاف ۽ انتظام وارو سيڪريٽري  | چيئونگ وينگ چون |
| • ليجسليٽو اسيمبلي جو صدر | Kou Hoi In
 |
| • ميڪائو جي اپيل واري ڪورٽ جو صدر  | Sam Hou Fai |
|  |
| قانونساز ادارو | ليجسليٽو اسيمبلي |
| پکيڙ |
| •  ڪل  | 115.3 چورس ڪلوميٽر (44.5 چورس ميل) |
| •  پاڻي  (%) | 73.7 |
| سڀ کان مٿي  اوچائي
 (ڪولوئني الٽو) | 172.4 m (566 ft) |
| آبادي |
| • 2020 تخمينو | 682,800 (166th) |
| •  گھاٽائي
 | 21,340/km2 (55,270.3/sq mi) (1st) |
| جي ڊي پي (پي پي پي) | 2020 تخمينو |
| • ڪل |  $40 billion (115th) |
| • في ڪس
 |  $58,931 (9th) |
| جي ڊي پي (ناليوار) | 2020  تخمينو |
| • ڪل |  $26 billion (100th) |
| • في ڪس
 |  $38,769 (23rd) |
| جيني (2013) | 35 medium |
| ايڇ ڊي آء (2017) |  0.914 very high · 17th |
| ڪرنسي | ميڪنيز پٽاڪا (MOP) |
|
وقت وارو خطو | UTC+08:00 (ميڪائو جو معياري وقت) |
| تاريخ جو نمونو | dd-mm-yyyy yyyy年mm月dd日 |
| بجلي جا ذريعا  | 230 V–50 Hz |
| ڊرائيونگ وارو پاسو  | left |
| ڪالنگ ڪوڊ | +853 |
| آء ايس او 3166 ڪوڊ | * MO
* CN-MO
 |
|  انٽرنيٽ ٽي ايل ڊي  | * .mo
* .澳門
* .澳门
 |
| License plate prefixes | 粤Z (cross-boundary vehicles only) |
| Abbreviation | MO / 澳
 |

**ميڪائو**(انگريزي: **Macau** ) يا (انگريزي: **Macao** ) عوامي جمهوريه چين جي ھڪ مخصوص انتظامي ريجن جو نالو آهي جيڪا ڏکڻ چيني سمنڊ سان لڳندڙ اولھ پرل ندي جي ڊيلٽا ۾ واقع آهي. ان جي آبادي 6،80،000 آھي ۽ پکيڙ 32.9 چورس ڪلوميٽر آھي ۽ اھو دنيا جو سڀ کان وڌيڪَ گھاٽي آبادي وارو شھر آھي. 1557ع ۾ اھو منگ گھراڻي جي بادشاھ واپاري ڪوٺي جي لاء پورچوگال کي ليز ڪري ڏنو ھيو جنھن بعد اھو پورچوگيزي ايمپائر جي ڪالوني ٿيو.پورچوگال ان جي مسواڙ 1887ع تائين چيني حڪومت کي ادا ڪندو آيو. ان سال چيني پورچوگيزي پيڪنگ وارو معاھدو ٿيو جنھن تحت پورچوگال ان علائقي جا ڪالوني وارا حق حاصل ڪيا. اھا ڪالوني پورچوگيزي راڄ ھيٺ 1999ع تائين قائم رهي ۽ ان سال ميڪائو جو انتظام چين جي حوالي ڪيو ويو. چين ۾ سوشلسٽ نظام ھجڻ باوجود چين ھن شھر کي مخصوص انتظامي ريجن جو درجو ڏئي الڳ معاشي نظام برقرار رکيو آھي. اصل ۾ ميڪائو ڇڊي آبادي واري ٻيٽن جو ميڙ ھيو ھاڻي جي شھر ھڪ وڏو رزارٽ وارو شھر آھي ۽ دنيا ۾ جوئا جو مرڪز آھي. ھن شھر جي جوئا واري صنعت آمريڪي شھر لاس ويگاس کان ستوڻي وڏي آھي ھن شھر جي في ڪس آمدني دنيا ۾ سڀ کان وڏي آھي ۽ ان جي مساوي قوت خريد واري في ڪس جي ڊي پي دنيا جي اوچي جي ڊي پي ۾ شامل آهي. ھن شھر جو انساني ترقي جو اشاريو تمام اوچو آهي ۽ ماڻھن جي متوقع زندگي جي شرح دنيا ۾ چوٿين نمبر تي آهي

## حوالا
# سونھن

**سونهن** (Beauty) يا **حسن** کي لفظن ۾ بيان ڪري نہ ٿو سگهجي. حسن يا سونهن هڪ اهڙو جوهر آهي، جنھن کي هر ماڻهو پنهنجي نموني پسي ٿو. ايمرسن مطابق تہ سونهن دراصل ڏسندڙ جي اک ۾ هوندي آهي. سونهن رومانوي ادب جو بہ وڏو موضوع آهي. جان ڪئٽس چيو هو تہ سونهن ئي سچ آهي ۽ سچ ئي سونهن آهي.

## حوالا